open-index/open-wikipedia-markdown huggingface dataset:
Working Girl

**Working Girl** (euskaraz *Neska Langilea*) 1988ko Mike Nichols estatubatuar zinema zuzendariak zuzendutako amodiozko drama-komedia filma bat da. Harrison Ford, Sigourney Weaver eta Melanie Griffith aktoreek antzeztu zuten.

1988ko Jatorrizko abesti onenaren Oscar Saria irabazi zuen ("Let the River Run", Carly Simon), bai eta bost Oscar Sarietarako izendapenak jaso ere.

## Argumentua 
Tess McGill (Melanie Griffith) heziketa egokia jaso eta bizitzan aurrera egiteko gogo bizia duen idazkari saiatu eta langilea da. Enpresa berri batean lanean hasi eta Katherine Parker (Sigourney Weaver) izeneko oso azaleko izaera duen emakumezko zuzendariaren idazkaria bilakatuko da. Hura oporretara joatean, Tess une hartako lan eta betebeharrez arduratu beharko da. Katherinen bulegoan agiri batzuen bila ari dela, Tessek berebiziko aurkikuntza egingo du: berak Katherinentzat prestatu eta hark inongo interesik ez zuela ziurtatu zion txosten batean oinarritutako negozio egitasmo garrantzitsu bat, honela bada, Katherinek modu zitalean Tessek landutako txostenaz hark egina balitz bezala jabetu eta haren onura profesionalerako etekina atera diola jabetuko da.

## Aktoreak 
* Harrison Ford: Jack Trainer
* Melanie Griffith: Tess McGill
* Sigourney Weaver: Katharine Parker
* Alec Baldwin: Mick Dugan
* Joan Cusack: Cynthia
* Philip Bosco: Oren Trask
* Nora Dunn: Ginny
* Oliver Platt: David Lutz
* James Lally: Turkel
* Kevin Spacey: Bob Speck
* Elizabeth Whitcraft: Doreen DiMucci
* Jeffrey Nordling: Tim Rourke
* Robert Easton: Armbrister
* Olympia Dukakis: Pertsonaleko Zuzendaria
* Amy Aquino: Alice Baxter (Tessen idazkaria)
* Timothy Carhart: Tim Draper
* David Duchovny: Tessen urtebetetze jaieko laguna
* Zach Grenier: Jim
* Ricki Lake: Ohorezko dama
* Lloyd Lindsay Young: TBko eguraldi gizona

## Kanpo estekak 
* *Working Girl* filmaren iragarkia ikusgai. Youtube.com 
* *Working Girl* filmaren IMDBko fitxa irakurgai
Segestria florentina

***Segestria florentina***, Europako segestriidae familiako armiarma handiena da. Emeak 14-22 mm neurtzera hel daitezke; arrak, ordea, beste hainbat armiarma bezalaxe txikiagoak dira eta 10-15 mm bitartean neurtzen dute. Espezie hau bere generoko beste espezie batzuk baino ilunagoa da.

## Izaera 
Bere ehiza egiteko teknika horma edo harria arrakaletan zetazko hodiak egitea eta bertatik ustekabean irtetean datza, bere harrapakina ezustez harrapatzeko.

## Hedadura 
Jatorriz Europako mediterranear klimako lurretakoa da, baina nahi gabe Atlantikoko uharte batzuetara, Argentinara eta Australiara eraman du gizakiak.

## Ziztada 
Bere ziztada nahiko mingarria da, eta hainbat orduko iraupena du. Haren pozoian bi neurotoxina eta intsektizida bat aurkitu dira.

## Erreferentziak 
* Natural History Museum - Tube web spider, Segestria florentina

## Kanpo estekak
Anzegem

**Anzegem** (nederlanderaz ahoskatua: ), Belgikako mendebaldean dagoen hiria da, Mendebaldeko Flandria probintziako kostaldean dagoena. Herri hauek daude udalerriaren barruan: Anzegem bera, Gijzelbrechtegem, Ingooigem, Kaster, Tiegem eta Vichte. 2013ko urtarrilaren 1ean 14.471 biztanle zituen.

thumb|none|Anzegemeko San Joan Bataiatzailaren eliza, suak 2014an birrindu aurretik.

## Kanpo estekak 
*  Webgune ofiziala
Yucca elephantipes

**Elefante-oineko juka** edo **barrualdeko juka** (*Yucca elephantipes*, sin. *Yucca guatemalensis*) zuhaitz erako landarea da, El Salvador eta Guatemala jatorrizkoa eta agavaceae familiakoa. Barrualdeetan lantzen da, petaloak eta kimu xamurrak barazki moduan jaten direla. Lorea, *izote* izenekoa, El Salvadorreko ikurra da.
thumb|Landarearen itxura

## Deskribapena 
*Yuca elephantipes* landareak ez du arantzarik, hori da arrazoia hornikuntzan beste juka espezieak baino erabiliago izateko. Heldu daiteke 10 metro luze izatera, oinarrian potoloagoak diren zutoin sinple edo adardunekin. Hostoak luzeak dira ertz horzdunekin. Infloreszentziak kanpai itxurako lorez osaturiko panikula dentsoak dira, zuriak edo kremak.

Jangarria da, petaloak jaten dira arrautzekin edo tomatearekin, baita limoiaz ere. Landarearen botoiak entsaladan jaten dira, Ertamerikan asko jaten da. Zapore mingotsekoa da pakaia bezala.

## Taxonomia 
*Yucca elephantipes* landarea Bakerrek deskribatu zuen (Regel) eta *Gartenflora*-n argitaratu zen (8: 35. 1859).
;Etimologia:
***Yucca***: Carlos Linneok aipatu zuen izen generikoa da, tainoera hizkuntzazko *yuca* hitzetik dator.

***elephantipes***: latinezko epitetoa da "elefante-oinaren itxurakoa" esangura duena 
;Sinonimia:
* *Yucca gigantea* Lemaire 1859
* *Yucca ghiesbreghtii* Peacock ex Baker 1880
* *Yucca guatemalensis* Baker 1872
* *Yucca lenneana* Baker 1880
* *Yucca mazelii* Watson 1889
* *Yucca moreana* Peacock ex Baker 1880
* *Yucca roezlii* Peacock ex Baker 1880

## Ohiko izena 
* El Salvadorren eta Guatemalan: izote
* Espainian: yucca
* Costa Rican: itabo

## Erreferentziak 
## Bibliografia 
# Breedlove, D.E. 1986. Flora de Chiapas. Listados Floríst. México 4: i–v, 1–246.
# CONABIO. 2009. Catálogo taxonómico de especies de México. 1. In Capital Nat. México. CONABIO, Mexico City.
# Dodson, C.H., A.H. Gentry & F.M. Valverde Badillo. 1985. Fl. Jauneche 1–512. Banco Central del Ecuador, Quito.
# Molina Rosito, A. 1975. Enumeración de las plantas de Honduras. Ceiba 19(1): 1–118.
# Standley, P. C. & J. A. Steyermark. 1952. Liliaceae. In Flora of Guatemala - Part III. Fieldiana, Bot. 24(3): 59–100.

## Kanpo estekak
Tay aintzira

**Tay aintzira** (, ) Eskozia erdialdean dagoen aintzira da, Perth eta Kinross eskualdean.

## Geografia 
23 kilometroko luzera duen aintzira estua da, zabalera gehienez kilometro bakarrekoa baitu. Eskoziako seigarren aintzira handiena da baina denetan sakonena, 154'8 metrotaraino iristen baita.

Aintziraren betebidea Dochart eta Lochay errekek osatzen dute eta hustubidea berriz Tay ibaia da. Tay ibaiak 193 kilometrotako ibilbidea osatzen du Tayko fiordora iristeko eta Eskoziako ibaien artean luzeena da. Aintziraren iparraldeko ertzean Ben Lawers (1.214 m) mendia dago, Eskoziako hamargarrena altueran.

## Bitxikeriak 
Burdin Aroan jendea *crannog* izeneko egituratan bizi zen, aintziraren gainean, eta 20 crannog-etatik gora aurkitu dira aintziran egindako indusketetan. Hauetako bat berreraiki dute aintziraren ertzean.

Bestalde izokin arrantzarako toki bikainak dira bertara iristen diren errekak eta Tay ibaia bera ere, nazioarteko sona ere badute gainera.

## Iruditegia 

Irudi:Loch Tay - geograph.org.uk - 1724768.jpg
Irudi:Loch Tay at Kenmore.jpg
Irudi:Loch Tay - geograph.org.uk - 1579280.jpg
Irudi:Loch Tay - geograph.org.uk - 329139.jpg
Irudi:Crannog - geograph.org.uk - 35551.jpg|*Crannog* berreraikia.

## Kanpo estekak
Rafael García-Valiño

**Rafael García-Valiño Marcén** (Toledo,  – Madril, ) espainiar militarra izan zen, Gerra Zibilean matxinoen alde egin zuena.

## Biografia 
Rifeko gerran parte hartu zuen eta komandante izendatu zuten.

1936ko uztailaren 17 eta 18ko altxamenduan Zarautzen zegoen eta Molarekin bat egitea lortu zuen. Harrezkero nafar erreketeak zuzendu zituen. Gerra ondoren, Marokoko Protektoratu Espainiarraren Mandatari Goren bilakatu zen.

## Erreferentziak
The Blair Witch Project

***The Blair Witch Project*** 1999ko Daniel Myrick eta Eduardo Sánchez estatubatuar zinema zuzendariek zuzendutako beldurrezko filma da. Heather Donahue, Michael C. Williams eta Joshua Leonard aktoreek antzeztu zuten.

Estreinatzeko garaian mundu osoan ospetsu bilakatu zen, gehienbat filmatzeko erabilitako dokumental formatuak ematen zion errealismo edo zinezkotasunarengatik eta aktore guztiz ezezagunek antzeztua zelako: horrek jendearen jakin-mina piztu eta hautsak harrotu, baita bere inguruan sortutako esamesa eta hiri kondairengatik ere. Gainera, aurrekontu murritzeko filma izanik, lortutako etekin ekonomiko eta ikusle kopuru izugarriarekin alderatuz gero, inoizko film arrakastatsuena bihurtu zen, hartan inbertitutako mila dolarreko trukean hamar miloi dolar irabazi baitziren. Bestalde, kritikarien iritzi eta kritika onak ere jasi zituen.

2000ko urriaren 27an *Book of Shadows: Blair Witch 2* izeneko jarraipena estreinatu zen. Hurrengo urtean trilogia bat osatzeko, hirugarren filma estreinatzea aurreikusi zen, baina azkenean egitasmoa ez zen gauzatu.

## Argumentua 
1994ko urriaren 21a, Maryland, Burkittsville. Heather Donahue, Joshua Leonard eta Michael Williams zinemagintza ikasle gazteak eskualde hartako "Blairreko Sorgina" izeneko kondairari buruzko dokumental bat filmatzeko asmoz istorio beldurgarri hori girotua dagoen baso ilunean barneratu ziren: ez zen berriz haien berririk izan. Handik urte batera, hirukoteak dokumentala filmatzeko erabili zuten kamera topatu eta haien galeraren aurreko gertakari beldurgarriak azaldu ziren.

## Kondaira 
Blairreko Sorginaren kondairaren arabera, 1785ean Blair Township udalerrian (gaur egungo Burkittsville udalerria) Elly Kedward izeneko emakume bat sorginkeriaren eraginez arrastorik gabe desagertu omen zen.

## Aktoreak 
* Heather Donahue: Heather Donahue
* Joshua Leonard: Joshua 'Josh' Leonard
* Michael C. Williams: Michael 'Mike' Williams
* Bob Griffith: Elkarrizketatutako arrantzalea
* Ed Swanson: Betaurrekodun
* Jim King: Elkarrizketatua
* Sandra Sánchez: Zerbitzaria
* Patricia DeCou: Mary Brown
* Mark Mason: Kapela horidun gizona
* Jackie Hallex: Haurradun emakumea

## Kanpo estekak 
* *The Blair Witch Project* filmaren IMDBko fitxa irakurgai
Shin aintzira

**Shin aintzira** (, ) Eskozia iparralden dagoen aintzira da, Highland eskualdean hain zuzen ere.

## Geografia 
Eskoziako zazpigarren aintzira handiena da, Sutherland barrutiko handiena. 27'2 kilometrotako luzera dauka eta ipar-mendebaldetik hego-ekialdera luzatzen da. Bertatik Shin ibai laburra ateratzen da, 11 kilometro egin ondoren Ipar Itsasora iristen dena, Dornocheko fiordoan urak isuriz.

Inguruan hainbat mendi ditu, Ben More Assynt (998 m) mendebaldean eta Ben Klibreck (962 m) ekialdean.

## Historia 
Lairg herrian urtegia eraiki zuten 1950 hamarkadan eta honen ondorioz aintziraren maila hamar metro inguru altxatu zen.

## Iruditegia 

Irudi:A view of Loch Shin - geograph.org.uk - 314453.jpg
Irudi:Loch Shin - geograph.org.uk - 89513.jpg
Irudi:Looking Down Loch Shin - geograph.org.uk - 304594.jpg
Irudi:Lairg Dam Power Station - geograph.org.uk - 107319.jpg|Lairgeko zentrale hidroelektrikoa.

## Kanpo estekak
Rannoch aintzira

**Rannoch aintzira** (, ) Eskozia erdialdean dagoen aintzira da, Perth eta Kinross eskualdean.

## Geografia 
14 kilometroko luzera duen aintzira estua da, zabalera gehienez kilometro bakarrekoa baitu. mendebalde-ekialde zentzuan luzatzen da eta ekialdeko muturrean Tummel ibaia sortzen da, 93 kilometroko ibilbidea egin ondoren Tay ibaian urak isurtzen dituena.

## Inguruak 
Mendebaldean Rannoch Moor eremu mortua zabaltzen da. Garai batean Kaledoniako basoak estaltzen zuen baina deforestazio handia jasan du.

## Iruditegia 

Irudi:Schiehallion from Loch Rannoch - geograph.org.uk - 9414.jpg|Schiehallion mendia
Irudi:Loch Rannoch - geograph.org.uk - 829797.jpg
Irudi:Loch Rannoch from Kinloch Rannoch - geograph.org.uk - 96041.jpg
Irudi:North shore of Loch Rannoch - geograph.org.uk - 1539996.jpg
Irudi:Beach on the north shore of Loch Rannoch - geograph.org.uk - 1539976.jpg

## Kanpo estekak
Ericht aintzira

**Ericht aintzira** (, ) Eskozia erdialdean dagoen aintzira da, Perth eta Kinross eta Highland eskualdeen arteko mugan dagoena.

## Geografia 
23 kilometroko luzera duen aintzira estua da ipar-mendebaldetik hego-ekialdera luzatzen dena. Hegoaldeko muturrean Ericht ibaia sortzen da eta 6'5 kilometro egin ondoren Rannoch aintzirara iristen da.

Inguruan hainbat mendi ditu, aipagarrienak Ben Alder (1148 m) eta Geal-Chàrn (1132 m).

## Iruditegia 

Irudi:A view across Loch Ericht - geograph.org.uk - 919205.jpg
Irudi:Afternoon light on Loch Ericht - geograph.org.uk - 113954.jpg
Irudi:Late afternoon on Loch Ericht - geograph.org.uk - 1768135.jpg
Irudi:Loch Ericht (II) - Flickr - Graham Grinner Lewis.jpg
Irudi:Loch Ericht - geograph.org.uk - 1768123.jpg

## Kanpo estekak
Girolamo Fabrici d'Acquapendente

'''Girolamo Fabrizi d'Acquapendente** (latinez **Hieronymus Fabricius'* izenaz ezaguna; Acquapendente,  - Padua, ) anatomiako italiar ikertzailea izan zen. Falloppiorekin ikasketak egin eta Paduan irakasle izan zen. Zainen balbulak ikertu zituen, eta William Harvey bere ikasleari bide eman zion odolaren zirkulazioa argitzeko.

## Lan nagusiak 
* *Pentateuchos chirurgicum* (1592).
* *De formatu foetu* (1600).
* *De visione voce auditu* (1600).
* *De locutione et eius instrumenti tractatus* (1603)
* *De brutorum loquela* (1603).
* *De venarum ostiolis* (1603).
* *Tractatus anatomicus triplex quorum primus de oculo, visus organo. Secundus de aure, auditus organo. Tertius de laringe, vociis organo admirandam tradit historiam, actiones, utilitates magno labore ac studio* (1613).
* *De musculi artificio: de ossium articolationibus* (1614).
* *De respiratione et eius instrumentis, libri duo* (1615).
* *De tumoribus* (1615)
* *De gula, ventriculo, intestinis tractatus* (1618).
* *De motu locali animalium secundum totum, nempe de gressu in genere* (1618).
* *De totius animalis integumentis* (1618)
* *De formatione oui, et pulli tractatus accuratissimus* (1621).
* *Opera chirurgica. Quorum pars prior pentatheucum chirurgicum, posterior operationes chirurgicas continet ... Accesserunt Instrumentorum, quae partim autori, partim alii recens invenere, accurata delineatio. Item, De abusu cucurbitularum in febribus putridis dissertatio, e Musaeo ejusdem* (1623).
* *Tractatus De respiratione & eius instrumentis. Ventriculo intestinis, & gula. Motu locali animalium, secundum totum. Musculi artificio, & ossium dearticulationibus'' (1625).

## Erreferentziak
The Edge (1997ko filma)

**The Edge** (euskaraz *Ertza*) 1997ko Lee Tamahori zeelandaberriar zinema zuzendariak zuzendutako abentura eta biziraupen drama filma bat da. Anthony Hopkins, Alec Baldwin, Harold Perrineau, Elle Macpherson eta L.Q. Jones aktoreek antzeztu zuten, gainera Hollywoodeko beste filma ugaritan parte hartu izan duen hezitutako Bart the Bear kodiak hartza ere agertu zen.

## Argumentua 
Alaskako baso eremu isolatu, hotz eta latz batean hegazkin istripu batetik bizirik atera ondoren, Charles Morse (Anthony Hopkins) aberats intelektuala, haren emazte gaztea den Mickey (Elle Macpherson) eta Bob Green (Alec Baldwin) moda argazkilaria mendiaren bihotzean biziraun eta zibilizaziora bizirik itzultzeko borrokari ekin beharko diote. Erronka latz honetan daudela, arrisku handiena naturan eta basabereetan ez dagoela jabetuko dira, gizakia eta traizioan baizik.

## Aktoreak 
* Anthony Hopkins: Charles Morse
* Alec Baldwin: Robert "Bob" Green
* Harold Perrineau: Stephen
* Elle Macpherson: Mickey Morse
* L.Q. Jones: Styles
* Kathleen Wilhoite: Ginny
* David Lindstedt: James
* Mark Kiely: Mekanikaria
* Eli Gabay: Hegazkin pilotua
* Larry Musser: Ur-hegazkin pilotua
* Gordon Tootoosis: Jack Hawk
* Kelsa Kinsly: Kazetaria
* Bart the Bear: Kodiak hartza

## Kanpo estekak 
* *The Edge* filmaren IMDBko fitxa irakurgai
José Navas

**José Navas Amores** (Portugalete, 1957ko abenduaren 2a) bizkaitar politikaria da.

Lanbidez elektrikaria, sindikalismoaren bidez, politikan sartu zen. 1991 eta 1996 artean, Ezker Batua-Berdeak alderdiko zerrendetan jaioterriko zinegotzi hautatu zuten. Gero, 1996ko Espainiako hauteskunde orokorretan diputatu hautatu zuten. 1999an Udalera itzuli zen eta 2002an Gasteiza joan zen non alkatetzarako hautagaia izan da.

## Erreferentziak
Enrique González Álvarez

**Enrique González Álvarez** (Kokand, Uzbekistango Sobietar Errepublika Sozialista, 1942 &ndash; Santurtzi, ) bizkaitar politikaria izan zen, Euskadiko Partidu Komunistan ibilitakoa. 1991 eta 1995 artean Ezker Batua-Berdeak alderdiko idazkari nagusia izan zen.

Sobietar Batasunean jaio zen, gurasoak bertan erbesteratuta zeudelako. Aita Asturiasko buruzagi komunista zuen. Hamabi urte zituela, itzuli eta ingenieritza teknikoa ikasi zuen.

Euskadiko Partidu Komunistan sartu eta, Tomás Tuerosekin batera, Euskadiko Langile Komisioen sorreran parte hartu zuen. Garai haietan Aizarnazabalgo lantegi batean lan egin zuen. 1986an EPKren idazkari nagusi bilakatu zen eta 1991n Ezker Batuarena. IV. biltzarrean (1995eko abendua) Javier Madrazok menderatua izan zen. Jubilatu ondoren, Santurtziko zinegotzi bilakatu zen. Minbiziak jota hil zuen.

## Erreferentziak
Vicente Uribe

**Vicente Uribe Galdeano** (Sestao,  - Praga, ) bizkaitar politikari komunista izan zen.

## Biografia 
Lanbidez metalurgialaria, 1923an Espainiako Alderdi Komunistan sartu eta 1927an buruzagitzan sartu zen. Gerra Zibilean, Nekazaritza Ministro izendatu zuten Francisco Largo Caballero eta Juan Negrínen gobernuetan.

Hasieran Mexikora eta gero Frantziara erbesteratu zen. 1956an Sobietar Batasuneko Alderdi Komunistaren XX. Biltzar eta gero, erori eta politika utzi zuen.

## Erreferentziak
Recoletos pilotalekua

**Recoletos pilotalekua** Espainiako Madril hirian zegoen pilotalekua izan zen. Eduardo Torroja ingeniariak eta Secundino Zuazo arkitektoak diseinatu eta 1935ean eraiki zuten.

Lehendabiziko partida 1936ko otsailaren 29an jokatu zuten eta Gerra Zibilean kalte handiak izan zituen. 1973an eraitsi zuten.

## Erreferentziak 
## Kanpo estekak
Madrid pilotalekua

**Madrid pilotalekua** () Espainiako Madril hirian zegoen pilotalekua izan zen. Eduardo Lozano Lardet arkitektoak diseinatu eta 1929ko ekainaren 5ean inauguratu zuten.

XX. mendearen amaieran eraikina utzi zuten eta Madrilgo Udalak hotel bat egiteko baimena eman zuen.

Bertan, 1981ean, *El crack* filmaren zenbait eszena grabatu zituzten.

## Erreferentziak 
## Kanpo estekak
Inger Hagerup

**Inger Hagerup** (Bergen, Hordaland, 1905ko apirilaren 14 &ndash; Østfold, Fredrikstad 1985ko otsailaren 6), emakume poeta, antzerkigile eta eleberrigile norvegiarra. Kritikoen iritziz XX. mendeko poeta handienetarikoa da.

## Biografia 
Bere benetako izena Inger Johanne Halsør zen. Bost urte zituelarik aita galdu zuen. Urtetan familia leku batetik bestera ibili ondoren, azkenik Nordfjorden eta geroago Voldan lekuratu ziren. Trondheimen ikasten ari zenean komunismora hurbildu zen eta Mot Dag talde komunistaren partaidea izan zen . 1931an Anders Askevold Hagerup (1904-1979) idazlearekin ezkondu zen eta Haugerudera, Oslo, joan ziren bizitzera. Bi seme izan zituzten, biak idazleak, Klaus Hagerup eta Helge Hagerup. Ingerren lehenengo poemak 1939an *"Jeg gikk meg vill i skogene"* aldizkarian agertu ziren. Bigarren Mundu Gerran Inger eta bere senarra nazien aurkako erresistentziaren partaideak izan ziren. 1943an Suediara ihes egin behar izan zuten. Garai horretan *Aust-Vågøy. Mars 1941* poema idatzi zuen, oso ezaguna eta erresistentzia sinboloa haren herrian.
[thumb|Inger Hagerupi eskainitako plaza [Oslon.]]
## Obra aukeratua 
* *Jeg gikk meg vill i skogene*, 1939
* *Flukten til Amerika*, 1942
* *Videre*, Estokolmo 1944, Oslo 1945
* *Den syvende natt*, 1947
* *Sånn vil du ha meg. 30 utvalgte dikt om kjærlighet*, 1949
* *Så rart*, 1950
* *Mitt skip seiler*, 1951
* *Hilsen fra Katarina*, 1953
* *Drømmeboken*, 1955
* *Den tredje utvei* (drama), 1956
* *Strofe med vinden*, 1958
* *Lille Persille* (children's poetry), 1961
* *Fra hjertets krater*, 1964
* *Dikt i utvalg*, 1965
* *Det kommer en pike gående*, 1965
* *Hva skal du her nede?*, 1966
* *Trekkfuglene og skjæra*, 1967
* *Ut og søke tjeneste*, 1968
* *Østenfor kjærlighet, vestenfor drøm*, 1977
* *Samlede dikt*, 1985

## Kanpo loturak 
* Daria.no: Inger Hagerup
## Erreferentziak
Txekiar koroa

*Artikulu hau Txekiako dibisari buruzkoa da; beste esanahietarako, ikus «Koroa».*

**Txekiar koroa** (ikurra: **Kĉ**; kodea: **CZK**) Txekian dabilen dirua da. Euro bat, gutxi gorabehera, hogeita zazpi txekiar koroa izaten dira (bi diruon artean ez dago trukaneurri finkorik). Txekiar koroak eta eslovakiar koroak txekoslovakiar koroa ordezkatu zuten 1993. urtean, Txekoslovakia zatitu zenean.

* Billeteak: 100, 200, 500, 1.000, 2.000 eta 5.000 koroakoak dabiltza zirkulazioan (20 eta 50 koroakoak erretiratu zituzten).
* Txanponak: 1, 2, 5, 10, 20 eta 50 koroakoak dabiltza zirkulazioan (10, 20 eta 50 zentimokoak erretiratu zituzten).

## Erreferentziak 
## Kanpo estekak
Fabiola Erromakoa

**Fabiola** edo **Fabia Erromakoa** (Erroma, ? - ) Erromako dama kristaua izan zen, Fabiotarren leinukoa. Senarra hiltzean, ondasunak pobreen artean banatu eta Italiako lehen erietxea eraiki zuen Ostian.

## Erreferentziak
2015eko Bamakoko Radisson Blu hoteleko atentatua

**2015eko Radisson Blu hoteleko atentatua** Bamakon (Mali), 2015eko azaroaren 20aren goizean burututako erasoa izan zen. Hamar bat ekintzaile jihadista *Radisson Blu* luxuzko hotelean sartu ziren eta 170 pertsona bahitu zituzten (140 bezero eta 30 hoteleko langile). Erasoa 27 bahituen eta bi ekintzaile islamisten heriotzarekin burutu zen.

## Erasoaren erantzuleak 
Al-Qaeda taldearekin lotura duen Al Mourabitoun taldeak erasoa bere gain hartu zuen, Mohtar Belmohtarren buruzagitzapean. Talde horrek errebindikazio testu batean zera eskatzen zuen: Frantzian atxilotutako islamiarrak askatzea eta, halaber, Maliren iparraldean gobernuak aurrera daramatza erasoak erantzutea. Taldeak 2013an Aljeriako In Amenas gas-plantaren aurkako erasoa eraman zuen aurrean; orduan erasoak 39 bahituen eta 29 erasotzaileen heriotzarekin bukatu zen.

## Bahituak 
Gutxienez hamalau herrialdetako bezeroak zeuden hotelean: Frantzia, Txina, Turkia, India, Belgika... Belgiar bakarra hil egin zuten, Valonia Parlamentuko langilea. Islamistek Koranaren pasarteak buruz zekitenak libre utzi zituzten.

## Erreskate operazioa 
Arratsaldeko 14:00etan Frantzia, Mali eta AEBetako indar bereziak hotelean sartu ziren erasoari amaiera emanez.

## Gobernuaren erantzuna 
Maliko Gobernuak, Ibrahim Boubacar Keïta estatu-burua, lurralde osoan 10 egunetarako salbuespen egoera eta hiru dolu egun ezarri zituen.

## Erreferentziak 
## Kanpo estekak 
* Albistea *Berria*n, 2015/11/21.
The Long, Hot Summer

**The Long, Hot Summer** (euskaraz *Uda Bero, Luzea*) 1958ko Martin Ritt estatubatuar zinema zuzendariak zuzendutako drama filma bat da. William Faulkner idazlearn hiru idazlanetan oinarritua dago: *Spotted Horses* (1931, *Orbaindu Zaldiak*) eleberria, *Barn Burning* (1939, *Ukilua Kiskaltzen*) kontakizun laburra eta *The Hamlet* (1940, *Herrixka*) eleberria. Paul Newman, Joanne Woodward, Anthony Franciosa eta Orson Welles aktoreek antzeztu zuten.

1958ko Canneseko Zinemaldian Gizonezko Aktore Onenaren Saria (Paul Newman) irabazi zuen.

## Argumentua 
Ben Quick (Paul Newman) herri txiki batera ailegatu berri da, aurretik beste hiri batean sute bat sorrarazi izana leporatuta kanporatu baidute. Bertan herriko jaun eta jabea den Will Varnerrek (Orson Welles) kontratatuko du.

Fitxategi:Long hot summer still.jpg|Angela Lansbury, Paul Newman eta Joanne Woodward.
Fitxategi:Paul Newman and Joanne Woodward 1958.jpg|Paul Newman eta Joanne Woodward.
Fitxategi:Orson Welles - The Long Hot Summer (1958) - cropped.JPG|Orson Welles.

## Aktoreak 
* Paul Newman: Ben Quick
* Joanne Woodward: Clara Varner
* Anthony Franciosa: Jody Varner
* Orson Welles: Will Varner
* Lee Remick: Eula Varner
* Angela Lansbury: Minnie Littlejohn
* Richard Anderson: Alan Stewart
* Sarah Marshall: Agnes Stewart
* Mabel Albertson: Stewart andrea
* J. Pat O'Malley: Ratliff
* Bill Walker: Lucius, Varnertarren zerbitzaria

## Kanpo estekak 
* *The Long, Hot Summer* filmaren IMDBko fitxa irakurgai
Hluhluwe–iMfolozi parkea

**Hluhluwe–Imfolozi Parkea** (antzina **Hluhluwe–Umfolozi Game Reserve** deitua), Afrikan aldarrikatu zen lehen erreserba naturala izan zen. 960&nbsp;km² ditu (96.000 ha) eta eremu menditxua da. Hegoafrikan dago, Durbanetik 280 kilometro iparraldera , Zululand-en eta KwaZulu-Natalen erdigunean. Ezaguna da duen bizitza basatiagatik eta egiten diren kontserbazio lanengatik.  KwaZulu-Natal-en Estatuak kudeatzen duen parke bakarra da. Kontserbazio lanei esker, gaur egun parkeak errinozero zuriaren munduko populaziorik handiena bertan aurkitzen da. Halere, errinozeroak eta parkeko eremu basatiak mehatxatuak daude parkearen inguruan egin nahi diren aire irekiko ikatz mehatzeak egiteko asmoak direla eta. Elkarte multzo batek plan horren kontra dihardu.
 
## Iruditegia 

Fitxategi:Buffle de cafrerie-Hluhluwe Umfolosi Game Reserve.JPG|Afrikar bufaloa
Fitxategi:Rhinoceros blancs Hluhluwe Umfolosi Game Reserve.JPG|Errinozero zuriak
Fitxategi:Girafe-Hluhluwe Umfolosi Game Reserve.JPG|Jirafa (Giraffa camelopardalis angolensis)
Fitxategi:Elephants Hluhluwe Umfolosi Game Reserve.JPG |Elefanteak: pistaren erdian, arrak eta emeak kumeak zaintzen.

## Erreferentziak 
## Kanpo estekak
Nafarroako kondestable

**Nafarroako kondestable** kargua 1424ean Karlos III.a erregeak sortua izan zen, ordura arte indarrean zegoen *Nafarroako banderazain* kargua ordezkatzeko.

Erabaki honekin Karlos III.ak segitzen zuen Iberiar penintsulako erresumen tendentzia gorteko karguak berrizendatzeko, kutsu frantsesa eta prestigiozkoa emanez.

Betidanik *Alferez* edo *Banderazaina* izan ziren karguak izendapena berria jaso zuten Aragoiko erresuman (1379an), Gaztelakoan (1382an) eta Portugalgoan (1382an).

Erregearen ondotik kondestablea erresumako armadako gidari nagusia zen. Erregeak Kondestablea izendatzen zuen erresumako noble handien artean. Kargua ez zen printzipioz biziartekoa eta kargugabetze aukera zegoen.

Nafarroako konkistaren ondotik Espainiako erregeak Nafarroako Kondestable titulua mantendu du baina era guztiz ohorezkoan eta familia ontasun bezalakoa.

## Nafarroako Kondestableen zerrenda 
### Kargu militarra 
* 1424: Karlos III.ak erabakitzen du Karlos Beaumontekoa banderazainaren ondorengoa Luis II.a Beaumontekoa izango dela Kondestable izenarekin. Luis II.a Karlos III.aren suhia zen..
* 1432-1451: Luis II.a Beaumontekoa, Leringo kondea. Kargugabetua Erregearen aurka oldartzeagatik.
* 1451-1481: Piarres Peralta, Leringo Doneztebe haraneko kondea
* 1481-1495: Luis III.a Beaumontekoa, Leringo kondea. Kargugabetua Erregearen aurka oldartzeagatik.
* 1495-1501: Alonso Carrillo Peraltakoa, Leringo Doneztebe haraneko kondea
* 1501-1507: Luis III.a Beaumontekoa, 2. aldiz. Berriro kargugabetua oldartzeagatik.
* 1507-1513: Alonso Carrillo Peraltakoa, 2. aldiz. Kargua galdu zuen Nafarroako konkistaren ondorioz.
* 1513-1530: Luis IV.a Beaumontekoa, Leringo kondea. Konkistan espainiarrak laguntzeagatik kargua eskuratu zuen. Karguan hila.

### Ohorezko titulua 
* 1530-1565: Luis V.a Beaumontekoa, Leringo kondea. Karguan hila.
* ...
* 2014-*gaur arte*: Carlos Fitz-James Stuart y Martínez de Irujo, Albako dukea eta Leringo kondea.

= Ikus, gainera =
* Nafarroako banderazain
* Nafarroako mariskal

= Erreferentziak =

## Kanpo estekak
Dee ibaia (Eskozia)

**Dee ibaia** (, ) Eskoziako laugarren ibai luzeena da.

## Ibilbidea 
Braeriach mendiaren lautadan du sorburua, Dee ur-jauziak azaleratzen du ibaia 1200 metrotatik gora, Britainiar uharteetako ibai handien artean sorburu garaiena duen ibaia da. Linn of Dee parean 300 metro luze den arroil estua zeharkatzen du.

Guztira 140 kilometrotako ibilbidea egin ondoren Aberdeenen itsasoratzen da. Ibilbidearen zatirik handiena Cairngorms Parke Nazionalaren barnean egiten du.

## Zeharkatutako herri eta udalerriak 
Hona hemen zeharkatutako herriak:
* Braemar
* Balmoral gaztelua
* Ballater
* Dinnet
* Aboyne
* Banchory
* Aberdeen

## Iruditegia 

Irudi:Falls of Dee.jpg|Dee ur-jauzia.
Irudi:Linn of Dee.jpg|Linn of Dee arroila.
Irudi:River Dee below the Linn of Dee - geograph.org.uk - 930438.jpg|Cairngorms Parke Nazionala.
Irudi:Potarch Bridge (geograph 2314592).jpg|Potarch zubia.
Irudi:BalmoralCastle1900.jpg|Balmoral gaztelua.
Irudi:Loch Ken.jpg|Ken aintzira.
Irudi:3rd Aug 2012- Abdn Harbour 2.JPG|Aberdeen.

## Kanpo estekak
Porlezza

**Porlezza** ipar-mendebaldeko Italiako Lombardia eskualdean dagoen Comoko probintziako herria da. Luganoko aintziraren bazterrean dago. 18,64&nbsp;km²ko eremua dauka eta 2015eko uztailean 4.888 biztanle zituen.

## Mugakideak 
Porlezzak honako udalerri hauekin egiten du muga:
 

## Demografia 

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:5000
TimeAxis = orientation:vertical
AlignBars = justify
ScaleMajor = gridcolor:darkgrey increment:1000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001
  bar:2011 text:2011

PlotData=
  color:barra width:20 align:left

  bar:1861 from:0 till: 2049
  bar:1871 from:0 till: 2095
  bar:1881 from:0 till: 2122
  bar:1901 from:0 till: 2000
  bar:1911 from:0 till: 2297
  bar:1921 from:0 till: 2269
  bar:1931 from:0 till: 2257
  bar:1936 from:0 till: 2188
  bar:1951 from:0 till: 2272
  bar:1961 from:0 till: 2336
  bar:1971 from:0 till: 3041
  bar:1981 from:0 till: 3700
  bar:1991 from:0 till: 3928
  bar:2001 from:0 till: 4144
  bar:2011 from:0 till: 4661

PlotData=

  bar:1861 at: 2049 fontsize:S text: 2.049 shift:(-8,5)
  bar:1871 at: 2095 fontsize:S text: 2.095 shift:(-10,5)
  bar:1881 at: 2122 fontsize:S text: 2.122 shift:(-10,5)
  bar:1901 at: 2000 fontsize:S text: 2.000 shift:(-10,5)
  bar:1911 at: 2297 fontsize:S text: 2.297 shift:(-10,5)
  bar:1921 at: 2269 fontsize:S text: 2.269 shift:(-10,5)
  bar:1931 at: 2257 fontsize:S text: 2.257 shift:(-10,5)
  bar:1936 at: 2188 fontsize:S text: 2.188 shift:(-10,5)
  bar:1951 at: 2272 fontsize:S text: 2.272 shift:(-10,5)
  bar:1961 at: 2336 fontsize:S text: 2.336 shift:(-10,5)
  bar:1971 at: 3041 fontsize:S text: 3.041 shift:(-10,5)
  bar:1981 at: 3700 fontsize:S text: 3.700 shift:(-10,5)
  bar:1991 at: 3928 fontsize:S text: 3.928 shift:(-10,5)
  bar:2001 at: 4144 fontsize:S text: 4.144 shift:(-10,5)
  bar:2011 at: 4661 fontsize:S text: 4.661 shift:(-10,5)

TextData=
  fontsize:S pos:(20,20)
  text:Iturria ISTAT

## Erreferentziak 
## Kanpo estekak
Don ibaia (Eskozia)

**Don ibaia** (, , ) Eskoziako bosgarren ibai luzeena da. Izokin arrantzagatik ezaguna da, eta ertzeko gazteluek ere erakartzen dute turismoa.

## Ibilbidea 
Grampianetako Ladder Hills aldean hasten da ibilbidea eta ekialderantz jotzen du.

## Historia 
Klaudio Ptolomeo kartografoak II mendean aipatu zuen ibaia Δηουανα *Devona* izenarekin, zeinak "jainkosa" esan nahi du. Honek ibai sakratua izango zela adierazi nahiko luke. Ibaitik gertu, Kintore herrixkan Deers Den erromatar garaiko kanpalekuaren aztarnak aurkitu dira.

1750 urtean Don ibaiaren amaiera kanalizatu egin zen eta ibaia iparralderantz mugitu zuten.

## Ibaiadarrak 
* Conrie Water
* Ernan Water
* Water of Carvie
* Water of Nochty
* Deskry Water
* Water of Buchat
* Kindy Burn
* Bucks Burn
* Mossat Burn
* Leochel Burn
* Ury ibaia

## Zeharkatutako herri eta udalerriak 
Hona hemen zeharkatutako herriak:
* Strathdon
* Alford
* Aberdeen

## Iruditegia 

Irudi:Brig o' Balgownie - geograph.org.uk - 744427.jpg|Balgownieko zubia.
Irudi:Corgarff Castle from Lecht Road.jpg|Corgarff gaztelua.
Irudi:Glenbuchat Castle, Geograph.jpg|Glenbuchat gaztelua.
Irudi:The Bridge of Don - geograph.org.uk - 234494.jpg|Don zubia (Aberdeen).
Irudi:Tidal race at mouth of the River Donn. - geograph.org.uk - 627595.jpg|Ibaiaren bokalea.

## Kanpo estekak
Wevelgem

**Wevelgem**, Belgikako mendebaldean dagoen hiria da, Mendebaldeko Flandria probintziako kostaldean dagoena. Herri hauek daude udalerriaren barruan: Gullegem, Moorsele eta Wevelgem bera. 2013ko urtarrilaren 1ean 31.076 biztanle zituen.

Wevelgem ezaguna da urtero egiten den Gante–Wevelgem txirrindularitza lasterketa bertan amaitzen delako.

## Kanpo estekak 
*  Webgune ofiziala
De Panne

**De Panne** (), Belgikako mendebaldean dagoen hiria da, Mendebaldeko Flandria probintziako kostaldean dagoena. Frantziarekin egiten du muga, eta beraz, Belgikako mendebalderen dagoen udalerria da. De Pannez gain, udalerriak Adinkerke izeneko herria ere barnean hartzen du. 2013ko urtarrilaren 1ean 10.748 biztanle zituen.

1977tik hirian De Panneko Hiru Egunak txirrindularitza lasterketa egiten da, Flandriako tourra prestatzeko sasoi egokian tokatu ohi dena.

## Iruditegia 

Fitxategi:De Panne Statue Leopold I detail.JPG|Leopoldo I.aren eskultura De Panne-en.
Fitxategi:De Panne Dunes et plage.jpg|Hondartza eta apartamentu eraikinak.

## Kanpo estekak 
*  Webgune ofiziala
Nith ibaia

**Nith ibaia** (, , ) Eskoziako seigarren ibai luzeena da. Ibaiak zeharkatzen duen eremuari *Nithsdale* izena ematen zaio.

## Ibilbidea 
Ekialdeko Ayrshiren sortzen da, Prickeny Hill eta Enoch Hill artean Dalmellington udalerritik 7&nbsp;km ekialdera. Handik hegoalderantz jotzen du eta Dumfries eta Galloway eskualdera sartzen da. 112 kilometrotako ibilbidearen ondoren Solwayko fiordoan itsasoratzen da.

## Ekologia 
Ehiza hegaztientzako eremu garrantzitsua da eta nazioarteko babesa du Ramsarko hitzarmenaren barnean sartu baitute. Eskozia mailan *Site of Special Scientific Interest* izendatu dute Caerlaverock Natura Erreserba Nazionalaren barnean.

## Ibaiadarrak 
* Connel Burn
* Afton Water
* Kello Water
* Crawick Water
* Euchan Water
* Mennock Water
* Carron Water
* Cample Water
* Scar Water
* Shinnel Water
* Cluden Water
* Cargen Pow
* New Abbey Pow

## Zeharkatutako herri eta udalerriak 
Hona hemen zeharkatutako herriak:
* Carronbridge
* New Cumnock
* Kirkconnel
* Sanquhar
* Mennock
* Thornhill
* Dumfries
* Glencaple

## Iruditegia 

Irudi:Meikle Westland Farm - geograph.org.uk - 1091024.jpg
Irudi:River Nith - geograph.org.uk - 542614.jpg
Irudi:Bridge over the River Nith (3) - geograph.org.uk - 533035.jpg|Nith zubia.
Irudi:Devorgilla Bridge (c. 15th Century)- Dumfries - geograph.org.uk - 194537.jpg|Devorgilla zubia.
Irudi:The River Nith mudflats at sundown - geograph.org.uk - 1469107.jpg|Nith ibaiaren hezeguneak.

## Kanpo estekak
David Fabricius

**David Fabricius** (David Faber edo David Goldschmidt jaioa; Esens, Frisia,  - Osteel, ) alemaniar astronomoa eta teologoa izan zen. Harreman handiak izan zituen Johannes Kepler alemaniar astronomoarekin. Eguzki-orbanak aurkitu eta eguzkiaren errotazio higidura zehaztu zuen.

## Erreferentziak
Aconibe

**Aconibe** edo **Akonibe** Ekuatore Gineako hiria da, Wele-Nzas probintzian dagoena. 2012an 16.543 biztanle zituen.

Herrialdeko laugarren hiririk populatuena da.

## Erreferentziak 
## Kanpo estekak
Añisoc

**Añisoc** edo **Añisok** Ekuatore Gineako hiria da, Wele-Nzas probintzian dagoena. 2012an 16.626 biztanle zituen.

Herrialdeko bostgarren hiririk populatuena da. Espainiarrek eratu zuten 1940ko hamarkadan eta Valladolid de los Bimbiles izena eman zioten.

## Erreferentziak 
## Kanpo estekak
Izadi hil

[thumb|350px|eskuinera|*Izadi hila ontziekin*, [Francisco de Zurbarán, 1636 Prado Museoa, Madril.]]
**Izadi hil**a edo **natura hil**a margolan mota bat da, elikagaiak, animalia hilak, loreak eta zenbait eguneroko gauzaki mahai baten gainean irudikatzen dituena. Izadi hilek askatasun handiagoa ematen diote ertilariei elementuak konposizio baten baitan antolatzeko orduan, inguraldearen edo erretratuen aldean.

Greko-erromatar munduan eta Erdi Aroan bazegoen izadi hilen irudikapenik, baina XVI. mendearen amaieran sortu zen genero bereizi gisa, eta ordutik ertilanen esparru garrantzitsua izan da. Herbehereetan hasi zen indarra hartzen, XVI. mendearen bukaeran eta XVII. mendearen hasieran. Hasierako izadi hilek sarritan sinbolo erlijioso eta alegorikoz hornituta zeuden. Izadi hil modernoagoak, berriz, bi dimentsioen muga hausten saiatu dira, eta bitarteko anitz erabiltzeko joera dute: argazkiak, ordenagailu bidezko grafikoak, bideo eta soinua, etab.

Izadi hiletan animalien hilotzak ere margotzen dira. Bizirik dauden animaliak margotzen direnean, lanak ez dira izadi hiltzat hartzen.

Oro har, izadi hilek garrantzi handiagoa ematen diote estetikari, errealitatea bere horretan margotzeari baino.

## Kanpo-estekak
Luba (Ekuatore Ginea)

**Luba** (lehen  deitua) Ekuatore Gineako hiria da, Hegoaldeko Bioko probintziako hiriburua dena. 2012an 7.739 biztanle zituen. Uharteko mendebaldeko kostaldean dago, sumendi-tontorren azpian, eta zuhaitzak mozteko industriarako eta petrolio-industriarako portua da 2002. urtetik. Nazioarteko gune turistiko garrantzitsua izan zen espainiar kolonizazioaren garaian. Luba kraterreko zientzia-erreserba bertatik gertu dago.

## Historia 
Fernando Poo esploratzaile portugaldarrak 1471n aurkitu zuen Lubako badia. 1778ko urriaren 24an, Argelejoseko kondea (Fernando Felipe de los Santos Toro brigadierra) «Santa Catalina», «Soledad» eta Santiago» bergantinetan Boloko badian lehorreratu zen  Gineako golkoko lurraldeez jabetzeko eta Karlos III.aren izenean bereganatu zuen lekua. Horrela, badian herri txiki bat eraiki eta gotorlekua, erregearen omenez, San Carlos izenez bataiatu zuten; izan ere, Argelejoseko konde brigadierra eta Primo de Rivera teniente koronela lehorreratu ziren lehen aldiz, Espainiako bandera altxatuz.

Francisco Macías Nguemaen diktaduran, izena aldatu zitzaion San Carlos de Luba izenari, Balache izeneko bubi herrixkako buru (*botuku*) zen Lubaren omenez. 1910ean, Luba espainiarren aurkako matxinada baten burua izan zen (bere gorpua hiriaren sarreran lurperatu zuten). Era berean, hainbat kale daude herrialdeko hirietan, Botuku Luba izenarekin, haren oroimenez. 1998ko urtarrilean bubi matxinada bat gertatu zen, eta gertaera nagusiak hirian gertatu ziren.

## Erreferentziak 
## Kanpo estekak
Evinayong

**Evinayong** Ekuatore Gineako hiria da, Erdi-Hegoaldea probintziako hiriburua dena. 2012an 9.155 biztanle zituen.

Chime mendiaren ondoan kokaturik, ur-jauzi ospetsuak gertu ditu.

## Erreferentziak 
## Kanpo estekak
Mongomo

**Mongomo** Ekuatore Gineako hiria da, Wele-Nzas probintziako hiriburua dena. 2012an 7.251 biztanle zituen.

Herrialdeko lehen presidentea zen Francisco Macías Nguema eta Teodoro Obiang Nguema egungoa bertokoak direnez, Mongomoko klana diete.

## Erreferentziak 
## Kanpo estekak
Hrútar

***Hrútar*** (; ) 2015eko Grímur Hákonarson islandiar zinema zuzendari eta gidoigileak zuzendu eta idatzitako drama filma bat da. Sigurður Sigurjónsson, Theodór Júlíusson, Charlotte Bøving, Jon Benonysson, Gunnar Jónsson, Þorleifur Einarsson eta Sveinn Ólafur Gunnarsson aktoreek antzeztu zuten. 2015eko maiatzaren 15ean Canneseko Zinemaldian estreinatu zen eta maiatzaren 28an Islandian.

2015eko Ingelesa ez den hizkuntza batean egindako film onenaren Oscar Sariaren hautagai izateko Islandiako film ordezkari gisa aukeratua izan zen.

2015eko Donibane Lohizuneko Zuzendari Gazteen Zinemaldian Zuzendari Onenaren Xistera saria irabazi zuen.

## Sinopsia 
Islandiako urrutiko haran batean, artzainak diren bi anai antzinako liskarren ondorioz katua eta txakurra bezala eramaten dira eta nahiz eta parez-pare bizi duela berrogei urtetatik ez dute elkarren artean hitzik ere egiten. Baina ez usteko zorigaiztoko gertakari batek bien ondare preziatuena salbatzeko indarrak batu eta berrelikatzera derrigortuko ditu: euren aharitaldea.

## Aktoreak 
* Sigurður Sigurjónsson: Gummi
* Theodór Júlíusson: Kiddi
* Charlotte Bøving: Katrin
* Jon Benonysson: Runólfur
* Gunnar Jónsson: Grímur
* Þorleifur Einarsson: Sindri
* Sveinn Ólafur Gunnarsson: Bjarni
* Ingrid Jónsdóttir: Eygló
* Jörundur Ragnarsson: Villi
* Viktor Már Bjarnason: Finnur
* Ólafur Ólafsson: Tóti
* Jenný Lára Arnórsdóttir: Þórey
* Guðrún Sveinbjörnsdóttir: Hildur
* Þorsteinn Gunnar Bjarnason: Beggi Lögga
* Anna Sæunn Ólafsdóttir: Sigga Lögga
* Sigurlína Tryggvadóttir: Sigurlína

## Kanpo estekak 
* *Hrútar* edo *Rams* filmaren trailer edo iragarkia ikusgai. Youtube.com 
* *Hrútar* edo *Rams* filmaren IMDBko fitxa irakurgai
Hasht Behesht

**Hasht Behesht** (), Isfahan hirian (egungo Iran) Safavi dinastiak 1669an eraikitako jauregia da. Irango gobernuak babestuta du. Pabiloia Isfahango inperio-barrutira gehitu zen Sulaiman sha-ren garaian. Erdian saloi handi bat, erdian kupula batez; alboetan beste gelak eta espazioak ditu, zortzi alegia, eta hortik datorkio izena, "Zortzi Paradisu". Antza denez, zortzi zenbaki horrek Islameko kosmologiaren zortzi esferekin lotura zuzena du. Planta mota horrek XV. mendetik ezaguna da eta beste eraikuntza ospetsuetan erabilia izan da baita ere, besteak beste, Istanbuleko Topkapı jauregian eta, era batez, Indian dagoen Agrako Taj Mahal en.

## Galeria 

Image:Hasht Behesht, Outside perspective by Pascal Coste.jpg|Pascal Costek 1840 egindako marrazkia.
Image:Kakh-e-hasht behesht esfahan.jpg|Jauregiaren aurreko partea.
Image:Hasht Behesht, Detail of the dome by Pascal Coste.jpg|Pascal Coste 1840.
Image:Hasht behesht palace 1.JPG|Jauregiaren barruko aldea.

## Kanpo estekak 
* :Hasht Behesht Palace Museum Restaurant in Doha
* :More Pictures, Tishineh
Bata

**Bata** Ekuatore Gineako hiri nagusia da, Río Muni eskualdeko eta Kostaldea probintziako hiriburua dena. 2012an 250.770 biztanle zituen.

Kakao, kafe eta okume esportazioak ditu.

## Klima 

## Erreferentziak 
## Kanpo estekak
Elobey Grande

**Elobey Grande** Gineako golkoan kokaturiko uhartea da, Ekuatore Gineakoa dena. Río Muniko bokalean dagoen uharte honek 2,27 km² azalera du eta ez du biztanlerik.

Iparraldean Belobi uhartetxoa eta ipar-ekialdean Elobey Chico ditu.

## Erreferentziak 
## Kanpo estekak
Corisco

**Corisco** Gineako golkoan kokaturiko uhartea da, Ekuatore Gineakoa dena. Río Muniko bokaletik 29 kilometrotara dagoen uharte honek 15 km² azalera eta 150 biztanle ditu.

Toponimoa portugesezkoa da eta euskaraz tximista esan nahi du.

## Erreferentziak 
## Kanpo estekak
Gaixotasun salerosketa

[eskuinera|thumb|*PLoS - Medicinek argitaratutako monografikoaren azala*(https://eu.wikipedia.org/wiki/Fitxategi:PLoS_Volume3_Issue4_April2006.png)]
**Gaixotasun salerosketa** (ingelesez *disease mongering)* medikuntza-literaturan berriki sortutako adierazpidea da. Haren bidez deskribatzen dira farmazia enpresek egiten dituzten ahaleginak, publizitate kanpainen, mediku-bisitarien eta edozein egonezin gaixotasun bihurtzen saiatzen diren ikerketen bidez, publikoaren arreta normalean aparteko ondoriorik ez duten gaitzetan zentratzeko, azken helburua botiken salmenta areagotzea dutelarik.

Ustez praktika hauek erabiltzen dituzten enpresen arabera, haien kanpainen helburua publikoa eskuragarri dauden aukerei buruz informatzdea da, eta azken helburua etikoa da: jendearen osasuna hobetu eta tratamendua medikua eta gaixoaren artean adostu ahal izateko baliabideak eskaintzea.
Aurkakoen ustez, praktika honen ondorio bakarra da gaixtoasun  gisa tratatzea kontsiderazio hori izan behar ez duten arazoak, eta benetan beharrezkoak ez diren botikak agintzea, dirua irabazteko helburu soilaz, eta jendearen osasuna zein norbanakoen eta osasun sistema publikoen ekonomia ere kaltetuz.

Aldi berean, psikiatria medikoari balioa ukatzen dieten taldeek ere termino hau erabili dute, hala nola antipsikiatria mugimenduak eta Zientziologiaren Elizak
Annobongo probintzia

**Annobongo probintzia** () Ekuatore Gineako zazpi probintzietako bat da, barnean Annobon eta inguruko uharteak dituena. Hiriburua San Antonio de Palé du.

## Demografia 
## Banaketa administratiboa 
### Udalerriak 
* Pale
* Mabana

### Barrutiak 
* Annobon: Anganchi, Aual eta Mabana

## Kanpo estekak
Armentia ikastola

thumb|300px|Armentia ikastola.
**Armentia ikastola** Gasteizen dagoen ikastola bat da. 1992an sortu zen, kooperatiba izaera juridikoarekin, Armentia inguruetan oblatas ordenako mojek zeukaten komentu eta barnetegian. Lehen bi ikasle taldeak 1992-93 ikasturtean hasi ziren eskolak hartzen bertan, eta gaur egun 800 ikasle pasa ditu. EHI – Euskal Herriko Ikastolak Europar Kooperatiba Elkarteko (garai bateko Euskal Herriko Ikastolen Elkarteko) partaide da.
Armentia ikastolaren proiektu pedagogikoko hiru printzipio nagusiak euskalduntasunaren eta euskal kulturaren sustapena, hezkuntza komunitateko eragile desberdinen (guraso, ikasle eta irakasleen) partaidetza eta eleaniztasuna dira.

## Kanpo estekak
Erdi-Hegoaldea (Ekuatore Ginea)

**Erdi-Hegoaldea** () Ekuatore Gineako zazpi probintzietako bat da. Hiriburua Evinayong du.

## Demografia 
## Banaketa administratiboa 
### Udalerriak 
* Evinayong
* Niefang (lehen Sevilla de Niefang)
* Akurenam
* Bicurga
* Nkimi

### Barrutiak 
* Evinayong
* Niefang
* Akurenam

## Kanpo estekak
Iparraldeko Bioko

**Iparraldeko Bioko** () Ekuatore Gineako zazpi probintzietako bat da. Hiriburua Malabo du.

## Demografia 
## Banaketa administratiboa 
### Udalerriak 
* Malabo
* Baney
* Rebola

### Barrutiak 
* Malabo
* Baney

## Kanpo estekak
Kié-Ntem

**Kié-Ntem** () Ekuatore Gineako zazpi probintzietako bat da. Hiriburua Ebebiyin du.

## Demografia 
## Banaketa administratiboa 
### Udalerriak 
* Ebebiyin
* Micomeseng
* Nsok
* Ncue
* Bidjabidján
* Nsang

### Barrutiak 
* Ebebiyin
* Micomeseng
* Nsok

## Kanpo estekak
Mbini (ibaia)

**Mbini** (baita **Benito** edo **Wele** ere) Ekuatore Gineako ibai nagusia da. Gabonen jaioa, Río Muni eskualdea mendebaldetik ekialderantz zeharkatu ondoren, Mbini hirian bokalea du. 338 km-ko luzera du.

## Kanpo estekak
Komo (ibaia)

**Komo** erdialdeko Afrikako ibaia da. Ekuatore Ginean, Woleu-Ntem ordokian, bere arro gehiena Gabonen dago. 230 km-ko luzera du eta Mbeya ibaiadar nagusia.

## Geografia 
Ekuatore Ginean jaiotzen da, Woleu-Ntem goi-ordokiaren hego-mendebaldean. Hala ere, arroaren zati handi bat Gabon barnean dago. Komo ibaiaren ibaiadar handiena Mbei ibaia da (M'bei, Mbeya eta baita Mbé ere). Ur-jauziek, hala nola Tchimbele eta Kinguélékoek, Mbei ibaian sortzen dituzten hesi geologikoek asaldatzen dute haren ibilbidea. Azken ibai horretan, Kingueleko urtegiak eta Tchimbeleko urtegiak Librevillen, herrialdeko hiriburuan, kontsumitzen den energia elektrikoaren zati handi bat sortzen dute. Bere bokalea Gabongo estuarioan dago.

## Erreferentziak 
## Kanpo estekak
Ogooué

**Ogooué** edo **Ogowe** mendebaldeko Afrikako ibaia da. Kongoko Errepublikan, Ntalé mendietan, jaioa bere arro gehiena Gabonen dago, herrialdeko ibai nagusia izanik.

1.200 km-ko luzera du eta bere ertzetan oihana da nagusi. Loanda, Lambaréné, Ndjole, Booué, Kankan, Ndoro, Lastoursville, Moanda eta Franceville hiriak zeharkatzen ditu.

## Ibaiadarrak 
* Mpassa, eskuinaldetik
* Lebombi, ezkerraldetik
* Lekoni, eskuinaldetik
* Leyou, ezkerraldetik
* Sébé, eskuinaldetik
* Lassio, eskuinaldetik
* Lolo, ezkerraldetik
* Dilo, eskuinaldetik
* Wagny, ezkerraldetik
* Ivindo, eskuinaldetik
* Offoue, ezkerraldetik
* Abanga, eskuinaldetik

## Kanpo estekak
Aldaketa 16

***Aldaketa 16*** informazio orokorreko euskarazko astekaria izan zen, Cambio16 taldeak argitaratua. Lehenengo alea Donostian aurkeztu zen 2003ko urriaren 7an bere zuzendariaren eskutik Gorka Landaburu. Manuel Domínguezek editatutako aldizkariak, bi milioi euroko inbertsioa izan zuen eta momentu gorenean 30 pertsona lan egiten zuten eta 15.000 ale saltzen zituen batazbeste.

Aldizkariaren helburua Euskal Herriko kiosko guztietan salgai egotea izan zen. Honez gainera Bartzelona eta Madrileko leku zehatz batzuetan eta guztira 67 herrialdetan. Politika, ekonomia, kultura eta gizarte gaiak landu ziren, eta helburu bikoitzarekin jaio zen: euskal informazioaren merkatuan era horretako argitalpenen alorrean zegoen hutsunea betetzea batetik, eta bestetik, nazioartean euskara hedatu eta euskal nortasunaren zantzuak, sinboloak, erakundeak, kultura eta tradizioa defendatzeko bailiabiderik eragingarriena bilakatzea.

Beraien asmoa, aurkezpenean esan zuten moduan hau zen: "Aldaketa16 euskaldun guztien arteko lotura izatea da, hala Euskal Herrian bizi direnena nola munduan sakabanatuta dauden euskaldunen komunitateena. Euskararen normalizazioarekin eta hedapenarekin batera, Aldaketa16 agertoki libre eta independente izan dadin nahi dugu, askotarikoa eta egiatia, iritzi eta planteamendu guztiak plazaratzeko gunea, betiere errespetuz eta askatasunez adierazita".

Aldi berean zera defendatzen zuten, betiere beraien hitzen arabera: "Aldaketa16 aldizkarian gauzei beren izenez deituko diegu, baina horretarako irakurle eta berriemaile izango zareten guztien laguntza behar dugu. Zeuen irizpideekin bat datorren komunikabidea eskaini nahi dizuegu, norberak bere iritziari eutsita, elkarrekin garapenean eta elkarbizitzan, bakean eta askatasunean aurrera egiteko".

Gorka Landaburu Aldaketa 16ko zuzendaria izan zen 2003-2010 artean. Urte honetan, arazo ekonomikoak tarteko, aldizkaria editatzeari utzi zioten.

## Erreferentziak 
## Kanpo estekak